Ich, Ruͤdi im̄ Bach von Moͤrikon, ✳ tuͦn kunt allˀmēlichm̄ und vˀgiche offenlich mitt disem brief, ✳ dz ich uff den sūnentag ze mittˀvasten
ze Altenbgˀ im̄ dorf offn̄lich ze gericht saz an offnˀ, fryen st̃ssz ✳ des jar₎, do mā zalt vō gotz gebùrt thusing vierhundtˀ und in dem ein un̄ zwigostē
jar ✳ an statt und in namē ✳ des vesten junkhˀ Walthˀs vō Halwil, ✳ mines gnedigē hˀren, ✳ da fûr mich in vˀban̄en ger₎ kamē ✳ die bescheidn̄ Cuͤntzi Gretē
von Kulm ✳ an einem teil, ✳ und Hans Gebur von Altnbˀg am andˀn teil, ✳ mitt fûrsp̄chn. ✳ offnot und vˀjach da dˀ egn̄̄ Cuͤntzi Greten, ✳ wie dz er und
Aͤlli da Obnan, sin elich wip, fûr sich und ir erbn̄ unvˀscheidn̄lich eines rechtē, redlichn̄, ewigē, unwidˀruͤfflichn̄ koͧffes vˀkoͧft ✳ und ze koͧffen
gebn̄ hettend ✳ dem vorgn̄̄ Hans₎n Geburen ✳ und sinen erbn̄ ✳ acht stuk ackers. ✳ des ersten ist ein ackˀ, gelegē zwischn̄d Cuͦntz Bittˀkrutz und Hans
Vorsters von Windisch ackˀn undˀm hag ze Altenbˀg. ✳ dz andˀ undˀm selbn̄ hag ✳ zwischn̄d Bittˀkrutz und Kappellers ackˀn. ✳ dz dritt oͧch undˀm hag
zwischn̄d Bittˀkrutz und des Stùltzen von Obrenbˀg ackˀn. ✳ it̄ dz vierd gelegen zem Gerlen ✳ einhl̄b am Frickˀ, ✳ andˀ halb an dˀ efadi. ✳ dz fûnfte
uff dem nidren Hemmikon zwischn̄d Bitˀ krutz und Ruͤdis Vischers. ✳ dz sechste in dem obren Hēmikon zwischn̄d Ruͤdis Meders und Sant
Niclaus₎n ackˀn. ✳ dz sibend gelegē uff dem Hochn̄ Rein, stosset an des Kesslers Ackˀ, ✳ wˀend alle fryg eigē und vō mēlichm̄ unanspraͤchig. ✳ item
dz achtend stuk wˀe gelegē uff dem Hochn̄ Rein am Heiltenspuͤl, genāt des Kesslers Ackˀ, ✳ wˀe lechn̄ von dem von Wolen ✳ daselbs, woͤlt er ims
oͧch vˀtigen und schaffen gelichn̄ wˀden. ✳ und wˀe dˀ koͧf beschechn̄ umb vierundzwentzig pfund hallˀ, dero er und sin wip gentzlich und bar
bezalt wˀend von dem obgn̄̄ Hans Geburen. ✳ und dˀ obgn̄̄ stuken und guͤtˀn wˀe die vorgn̄̄ Aͤlli, sin wib, ze erb komē von vattˀ un̄ muͦtˀ. ✳ dieselb
Aͤlli moͤcht oͧch uff dis zit mitt ingericht komē und hette im̄, dem jetzgn̄̄ Cuͤntzin, iren volln̄ gewalt gebn̄, dise guͤtˀ und koͧff dem egn̄̄
Geburen ze vertigen. ✳ darzuͦ so hette sy sich dˀselbn̄ guͤtˀ und ansp̃ch vormals entzigē und die uff gebn̄ in min, des obgn̄̄ richters, hand, ✳ als
ob sy dz getaͧn hette in gericht. ✳ des ich, jetzgn̄̄ richtˀ, gichtig gewesen bin. ✳ und satzte also dˀ obgn̄̄ Cuͤntzi Gretē uff recht, ✳ wie er die obgn̄̄
siben stuk ackˀn un̄ koͧff bringē soͤlt zuͦ des egn̄̄ Hans Geburē hand, ✳ dz er und sin erb̄n daran habn̄d wˀend nu und hie nach, ✳ und ob dz uff
gebn̄, so sin wib vormals in min hand getaͧn hett, kraft habn̄ soͤlt und moͤcht. ✳ und ward erteilt nach minˀ urfraͧg einhelklich uff den
eid, ✳ dz uff gebn̄, so sin wib in min hand getaͧn hette, dz ✳ das billich kraft habn̄ soͤlt ✳ und nu dˀ obgn̄̄ Cuͤntzi Gretē ze merˀ sichˀheit ✳ die obgn̄̄ ackˀ
und koͧff fûr sich, ✳ fûr sin jetzgn̄̄ wip ✳ und fûr all ir bedˀ erbn̄ die uff gebn̄ und sich dˀ entzichn̄ soͤlt in min hand vō des gerichtz wegē und ichs
den̄ zeglichˀ wise ingebn̄ und vˀtigē soͤlt ✳ zuͦ des obgn̄̄ Hans Geburē und sinˀ erbn̄ hand. ✳ dis alles geschach ✳ uss dˀ egn̄̄ Cuͤntzi Gretē, Aͤllinen
sines wibes handn̄ ✳ durch min hand ✳ in des obgn̄̄ Hans Geburē hand, als urteil gab, dz es billich kraft und macht habn̄ un̄ stêt blibn̄ soͤlt nu und
hie nach ✳ und die obgn̄̄ vˀkoͧffˀ des wer soͤltend sin nach lantz rêcht. ✳ die selbn̄ vˀkoͧffˀ loptē oͧch hie widˀ niemˀ zetuͤnd noch in dehein wisz
schaffē getaͧn, da mitt dˀ vorgn̄̄ Gebur odˀ sine erbn̄ an disem koͧff und guͦtˀn gesumpt odˀ geirret moͤchtē wˀden by irn guͦtē trûwē aͧn
all geverd. ✳ und sind hieby gewesen und gezûgē Heini Frickˀ, ✳ Hans Heggemā, ✳ bed Hans Zimbˀman, ✳ Ruͤdi Wisso, ✳ Cuͦntzmā Hopf, ✳ bed Hans Frickˀ
vō Altenbˀg und vil andˀ erber lût. ✳ ze urkûnd hab ich gebn̄ disen brief, besigelt mitt des obgn̄̄ mines gnedigē hˀren insigel, ✳ wand dz urteil
un̄ recht gebn̄ hett, ✳ dˀ von minˀ bett und vō des gerichtz wegē besigelt haͧt. ✳ ich, Walthˀ vō Halwil, vˀgiche, dz ich vō bett wegē des obgn̄̄
richters und oͧch von des gerˀ wegē min insigel, mir und minē erbn̄ unschedlich, offn̄lich habe gehn̄kt an dis₎n brief, ✳ dˀ mitt urteil
also ze gebn̄d erteilt ist des jar₎ und tag₎ als ob geschribn̄ staͧt ꝫcꝭ.